google/wiki40b huggingface dataset:
कन्दावु द्वीपसमूह

कन्दावु द्वीपसमूह (Kadavu archipelago, Kadavu group) प्रशांत महासागर के दक्षिणी भाग में स्थित फ़िजी देश का एक द्वीपसमूह है जो उस देश के विति लेवु द्वीप से दक्षिण में स्थित है। प्रशासनिक रूप से यह कन्दावु प्रान्त में गठित है जो फ़िजी के पूर्वी विभाग में आता है। इसमें कन्दावु द्वीप, ओनो द्वीप, गालोआ द्वीप, न्द्रावुनी द्वीप, मातानुकु द्वीप, बुलिया द्वीप, नागिगिआ द्वीप और कुछ अन्य द्वीप सम्मिलित हैं। कन्दावु द्वीप इसका सबसे बड़ा द्वीप है और पूरे फ़िजी देश का चौथा सबसे बड़ा द्वीप भी है।

नामोच्चारण

फ़िजीयाई भाषा को रोमन लिपि में लिखा जाता है लेकिन इसमें "d" व्यंजन का उच्चारण अंग्रेज़ी की भांति "द" न होकर "न्द" होता है।
मुज़फ्फर-उल-मूलक

मुज़फ्फर-उल-मूलक एक राजनीतिज्ञ है पाकिस्तान के राष्ट्रीय विधानसभा में | वह NA-29 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त के लिए |
मेटल डिटेक्टर

यह वैद्युत चुंबकत्व के सिद्धांत पर आधृत, 1937 में जेरार्ड फिशर द्वारा आविष्कृत, धात्विक वस्तुओं का पता लगाने वाला यंत्र है। इसमें एक दोलक होता है जो अल्टरनेट करंट उत्पन्न करता है जो कुंडली में से प्रवाहित होकर अलग चुंबकीय क्षेत्र उत्पन्न करता है। इसमें एक कुंडली का इस्तेमाल चुंबकीय क्षेत्र को मापने के लिए किया जाता है, चुंबकीय पदार्थ के होने पर चुंबकीय क्षेत्र में होने वाले परिवर्तन के आधार पर इसको मापा जाता है। इसमें लगे माइक्रोप्रोसेसर धातु का पता लगाते हैं। मेटल डिटेक्टर वैद्युत चुंबकत्व के सिद्धांत पर काम करते हैं। अलग-अलग कार्यो के इस्तेमाल के लिहाज से मेटल डिटेक्टरों की संवेदनशीलता अलग होती है।

उपयोग

इसका प्रयोग धातु से जुड़े सामानों, लैंड माइंस, हथियारों का पता लगाने में किया जाता है।

संदर्भ एवं सहायक श्रोत

हिंदुस्तान दैनिक
कंडार देवता

ऋषिकेश से 160 किलोमीटर व देहरादून से 140 किलोमीटर की दूरी पर बसा सीमांत जनपद उत्तरकाशी । बस अड्डे से आधा किलोमीटर दूर कलक्ट्रेट के पास कंडार देवता का भव्य मंदिर है। यह मंदिर वर्षों पुराना है। उत्तरकाशी शहर के निकट संग्राली, पाटा, बग्यालगांव में भी कंडार देवता के मंदिर हैं।
इतिहास और यह के पूर्वजो के अनुसार राजशाही के समय यही कलक्ट्रेट के पास खेत पर हल लगाते हुए एक किसान को अष्टधातु से बनी अद्भुत प्रतिमा प्राप्त हुई. राज्य की संपत्ति मानकर किसान ने प्रतिमा को राजा को सौंप दिया तत्पश्चात राजा ने इस प्रतिमा को अपने देवालय में रखी अन्य मूर्तियों के नीचे स्थान दिया. सुबह जब राजा देवालय में पूजा करने पहुंचे तो उन्होंने इस प्रतिमा को अन्य मूर्तियों की अपेक्षा सबसे ऊपर पाया. इसके बाद राजा ने इस प्रतिमा को परशुराम मंदिर में पहुंचा दिया. परशुराम मंदिर के पुजारी ने प्रतिमा की विलक्षणता को समझते हुए इसे नगर से दूर वरुणावत पर्वत पर स्थापित करने का सुझाव दिया.
       भूत, वर्तमान और भविष्य बताने वाले श्री कंडार देवता को संग्राली,  पाटा, खांड, गंगोरी, लक्षेस्वर, बाडाहाट (उत्तरकाशी), बसुंगा गांवों का रक्षक देवता माना जाता है. वरुणावत पर्वत पर संग्राली गाँव में मूल रूप से स्थापित श्री कंडार देवता के दिव्य स्वरुप के कारण आज भी वहां सदियों से चली आ रही परम्पराएँ जीवित हैं. 
        संग्राली गाँव में पंडित की पोथी डॉक्टर की दवा, कोतवाल का आदेश काम नहीं आता ! यहाँ केवल कंडार देवता का आदेश ही सर्वमान्य है. ये मंदिर श्रृद्धा व आस्था का केंद्र ही नहीं बल्कि ऐसा न्यायालय भी है जहाँ जज, वकीलों की बहस नहीं सुनता बल्कि देवता की डोली स्वयं ही फैसला सुनाती है. 
पंचायत प्रांगण में तय ग्रामीण डोली (तस्वीर में दृष्टव्य)  को कंधे पर रख कर देवता का स्मरण करते हैं और डोली डोलते हुए नुकीले अग्रभाग से जमीन में कुछ रेखाएं खींचती है इन रेखाओं के आधार पर ही फैसले, शुभ मुहूर्त आदि तय किये जाते हैं. इन रेखाओं के आधार पर जन्म कुंडली भी बनायीं जाती है. 
स्थानीय निवासियों में शिव का स्वरुप माने जाने वाले कंडार देवता के प्रति इतनी अधिक श्रद्धा है कि पंडितों द्वारा जन्म कुंडली मिलान करने पर विवाह के लिए मना किये जाने पर वे विवाह देवता की आज्ञा पर तय कर जाते हैं. गाँव में बीमार होने पर पीड़ित को देवता के पास लाया जाता है, सिरदर्द, बुखार दांत दर्द आदि समस्याएँ ऐसे गायब हो जाती हैं जैसे पहले थी ही नहीं.
       श्री कंडार देवता के मूल मंदिर का स्थान संग्राली गाँव, उत्तरकाशी शहर से कुछ दूर और चढ़ाई वाले मार्ग पर है
स्कैनिंग हीलियम माइक्रोस्कोप

ऑस्ट्रेलियाई शोधकर्ताओं ने विश्व का पहला स्कैनिंग हीलियम माइक्रोस्कोप निर्मित किया है।

परिचय

ऑस्ट्रेलियाई शोधकर्ताओं ने विश्व का पहला स्कैनिंग हीलियम माइक्रोस्कोप (एसएचइएम) निर्मित किया। इस संबंध में यूनिवर्सिटी ऑफ़ न्यूकैसल के वैज्ञानिकों ने मई 2016 के तीसरे सप्ताह में घोषणा की थी।

पारंपरिक माइक्रोस्कोप बनाम सएचइएम

पारंपरिक माइक्रोस्कोप में प्रकाश का उपयोग किया जाता है जिससे सैंपल को नुकसान होता है। सएचइएम इमेजिंग तकनीक है जो हीलियम आयन बीम पर कार्य करता है।
सएचइएम हीलियम आयन्स में बहुत अधिक चमक एवं कम डी ब्रोग्ली तरंगदैर्घ्य का प्रयोग करता है। इससे, जो डाटा प्राप्त होता है वह पारंपरिक माइक्रोस्कोप द्वारा प्राप्त नहीं किया जा सकता।
एद्गर देगास

एद्गर देगास फ्रांस के महान चित्रकार हैं।
सांगली

कृषि

सांगली के आसपास का क्षेत्र कृषि उत्पादन के लिए प्रसिद्ध है। ज्वार, गेहूँ और दलहन यहाँ की मुख्य फ़सलें हैं। हल्दी तो पूरे भारत के व्यापक बाजार पर नियंत्रण रखती है। तसगां क्षेत्र की विशेषता यहाँ के अंगूर हैं, जिसका एक बड़ा बाज़ार है। गन्ना मुख्य सिंचित फ़सल है, जिसने अनेक स्थानों की चीनी मिलों की उन्नति में सहायता की है।

व्यापार और उद्योग

इसका दलहन और हल्दी का बाज़ार भारत की सर्वाधिक महत्त्वपूर्ण मंडियों में से एक है। शहर के उद्योगों में सूती वस्त्र, तेल मिलें और पीतल व तांबे के सामान के निर्माण से जुड़े कारख़ानें हैं। सांगली सुनारों का पारम्परिक केंद्र है। यहाँ की चीनी मिल अग्रणी चीनी प्रसंस्करण इकाई के रूप में गिनी जाती है।
एक ऐसी बजार हैं.जो ऑन लाइन पूरी इंडिया मे सप्लाई करती हैं महाराष्ट्र कार ओल्ड पार्ट्स.हर लेटेस्ट कार के जुना औऱ नये स्पेअरपार्ट्स होम डिलीवरी की सुविधा , caroldpart.com.( www. Autorelife.in से भी जानकारी पा सकते हैं.पस्चिम महाराष्ट्र की 170 शॉप एक ही जगह बहूत बडी मार्केट सांगली मे हैं.जहाँ से पुरे इंडिया मे जूना मटेरियल सप्लाईहोता हैंऔऱ यहाँ ट्रक के ओल्ड स्पेअर पार्ट्स मिलते हैं.जिसका नाम सांगली लोखंड मार्केट. सांगली हैं.जिसके फाउंडर चेअरमेन.सलीमभाई नदाफ.हैं.कर्नाटक बॉण्डरी से नजदीक रहेनें से पुरे कर्नाटक स्टेट से भी बङा व्यापार होता हैं.यहाँ की ख़ूबसूरत वातवरण मे रहेना सेहत के लिए बहूत बढिया हैं.

शिक्षा

सांगली शहर में विद्यालयों, तकनीकी संस्थानों और शिवाजी विश्वविद्यालय, कोल्हापुर से संबद्ध कला, विज्ञान और प्रौद्योगिकी महाविद्यालय वाला यह एक महत्त्वपूर्ण शैक्षणिक केंद्र है।

विकास

कृष्णा नदी के तट को छोड़कर सांगली का विस्तार सभी दिशाओं में तेजी से हो रहा है। पूर्व में सांगली और मिरज के मिलने से एक विशाल शहरी संकेंद्रण निर्मित होता है। मिरज भी एक भूतपूर्व रियासत की राजधानी था। यह वाद्य यंत्रों के निर्माण के लिए विख्यात है।

परिवहन

मिरज एक रेलवे जंक्शन है, जहां से निकली शाखाएं पश्चिम में कोल्हापुर और पूर्व में कुरडुवाडी की छोटी लाइन को बड़ी लाइन में बदलने का कार्य निर्माणाधीन है।
सड़क द्वारा और रेलवे द्वारा बड़े नगरों से सम्बद्ध है।

पर्यटन

सांगली का गणपति मंदिर श्रद्धालुओं के आकर्षण का केंद्र है। यहाँ स्थित मीर साहेब औलिया की दरग़ाह दूर-दूर तक मशहूर है।
अतिरिक्त

अतिरिक्त का अर्थ है "और अधिक" या "तय सीमा से अधिक"।

उदाहरण

सरकारी नौकरी की कमाई के अतिरिक्त मनजीत का घर-खर्च अपनी पत्नी की कपड़ों की सिलाई से पूरा होता है।
बी०एस०एस०

यह बांग्लादेश की एक प्रमुख समाचार संस्था है।
बिहारशरीफ

इतिहास

बिहारशरीफ़ 10वीं शताब्दी में पाल राजवंश की राजधानी रहा था। यहाँ पर पाँचवीं शताब्दी का गुप्त काल का एक स्तंभ है और यहाँ मस्जिदें और मक़बरे हैं। बिहारशरीफ़ में एक विशाल बौद्ध बिहार (बौद्ध ज्ञान प्रतिष्ठान) ओदंतपुरी है, जिस पर बिहार का नाम पड़ा है। 1869 में इसका नगरपालिका के रूप में गठन हुआ था। पटना से लगभग 50 किलोमीटर दूर स्थित बिहारशरीफ़ प्राचीन काल में मगध की राजधानी था। यहाँ पर भगवान बुद्ध ने उपदेश दिए थे। इसके निकट ही यहाँ बौद्ध काल का प्रसिद्ध नालन्दा विश्वविद्यालय था जहाँ दूर-दूर के देशों के लोग शिक्षा प्राप्त करने के लिए आया करते थे।

आर्थिक

यहाँ के निवासी प्राथमिक क्षेत्र (कृषि,मत्स्य पालन) तथा तृतीय क्षेत्र(डाॅक्टर,इंजीनियर,वकील,शिक्षक आदि) जैसे रोज़गार से जुड़े हैं।

दुकान

शादाब जनरल स्टोर -  आपके घर, बगीचे और जीवन शैली के लिए वस्तुओं का संग्रह। रसोई के उपकरण, चीनी मिट्टी के बर्तन और फूलदान, सजावट, किताबें और पत्रिकाएं आदि।
एक सामान्य स्टोर एक छोटे शहर या ग्रामीण क्षेत्र में स्थित एक खुदरा विक्रेता है। यह आमतौर पर अपेक्षाकृत कम जगह में माल का व्यापक चयन होता है। शहर और आसपास के ग्रामीण क्षेत्रों के लोग स्टॉक में और बड़े शहरों से विशेष आदेश द्वारा अपने सभी आवश्यक सामान खरीदने के लिए आता हे
पता - सूफी नगर, टाउन हाई स्कूल के पास, मणि राम अखाड़ा रोड , बिहारशरीफ

विवाह

अधिकतर शादियां माता-पिता के द्वारा ही निर्धारित-निर्देशानुसार होती है। विवाद में संतान की इच्छा की मान्यता परिवार पर निर्भर करती है। विवाह को पवित्र माना जाता है और तलाक की बात सोचना (मुस्लिम परिवारों में भी) एक सामाजिक अपराध समझा जाता है। शादियाँ उत्सव की तरह आयोजित होती है और इस दौरान सांस्कृतिक कार्यक्रमों की भरमार रहती है। कुछेक पर्वों को छोड़ दिया जाय तो वास्तव में विवाह के अवसर पर ही लोक-कला की सर्वोत्तम झांकी दिखाई देती है। इस अवसर पर किए गए खर्च और भोजों की अधिकता कई परिवारों में विपन्नता का कारण बनता है। दहेज का चलन ज्यादातर हिंदू एवं मुस्लिम परिवारों में बना हुआ है।

पर्व-त्यौहार

हिंदू महिलाएँ तीज, जीतीया, छठ आदि बहुत ही धार्मिक उत्साह के साथ मनाती हैँ. 
दीवाली, दुर्गापूजा, होली, बसंत पंचमी, शिवरात्रि, रामनवमी, जन्माष्टमी हिंदुओं का महत्वपूर्ण लोकप्रियतम पर्वो में से है, जबकि मुसलमानो का महत्वपूर्ण त्यौहार मुहर्रम, ईद और बकरीद है।
छठ इस क्षेत्र के लिए सबसे पवित्र त्योहार है। इसका महत्व के रूप में यह धर्म के सभी बाधाओं को खारिज कर देता है देखा जा सकता है। इस उत्सव में खरना के उत्सव से लेकर अर्ध्यदान तक समाज की अनिवार्य उपस्थिति बनी रहती है। यह सामान्य और गरीब जनता के अपने दैनिक जीवन की मुश्किलों को भुलाकर सेवा भाव और भक्ति भाव से किए गए सामूहिक कर्म का विराट और भव्य प्रदर्शन है।
१२१४ ईसा पूर्व

१२१४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२१४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मानववाद

मानववाद या मनुष्यवाद दर्शनशास्त्र में उस विचारधारा को कहते हैं जो मनुष्यों के मूल्यों और उन से सम्बंधित मसलों पर ध्यान देती है। अक्सर मानववाद में धार्मिक दृष्टिकोणों और अलौकिक विचार-पद्धतियों को हीन समझा जाता है और तर्कशक्ति, न्यायिक सिद्धांतों और आचारनीति (ऍथ़िक्स) पर ज़ोर होता है। मानववाद की एक "धार्मिक मानववाद" नाम की शाखा भी है जो धार्मिक विचारों को मानववाद में जगह देने का प्रयत्न करती है।
टपकन सिद्धान्त

टपकन सिद्धान्त (trickle-down theory) एक अर्थशास्त्रीय सिद्धान्त है जो व्यापार एवं धनी लोगो के ऊपर लगाये गये कर घटाने का पक्षधर है। इसका मानना है कि इससे अल्पावधि में व्यापार में निवेश को बढ़ावा मिलता है जिससे समाज को दीर्घावधि में लाभ मिलता है।
बहुकंपित्र

उपयोग

बहुकम्पित्रों के अनेकों उपयोग हैं। इनका उपयोग वहाँ होता है जहाँ समयान्तर (timed intervals) का काम पड़ता है या वर्ग-पल्स की आवश्यकता हो। उदाहरण के लिए, जब सस्ते आईसी आने के पहले के काल में आवृत्ति-विभाजक (frequency divider) के काम के लिए बहुकम्पित्रों की श्रेणी का प्रयोग करना पड़ता था। मोनो शॉट का काम वहाँ पड़ता है जहाँ किसी पल्स के हाई होने के एक निश्चित अन्तराल के बाद कोई दूसरा काम करना हो। उदाहरण के लिए हमारे पास एक डिजिटल संकेत आता है जिसके हाई होते ही एक रिले चालू करना है और उसके १०० मिलीसेकेण्ड बाद दूसरा रिले चालू करना है तो वहाँ एक मोनोशॉट की आवश्यकता होगी।

बहुकम्पित्र आई सी

555 नामक ८-पिन वाली प्रसिद्ध आईसी से आसानी से स्वचलित बहुकंपित्र तथा मोनो शॉट बनाया जा सकता है। इसके अलावा स्वचलित बहुकंपित्र, मोनो शॉट तथा फ्लिप-फ्लॉप के लिए अन्य बहुत सी आईसी उपलब्ध हैं।
पद्मासन

शांति या सुख का अनुभव करना या बोध करना अलौकिक ज्ञान प्राप्त करने जैसा है, यह तभी संभव है, जब आप पूर्णतः स्वस्थ हों। अच्छा स्वास्थ्य प्राप्त करने के यूँ तो कई तरीके हैं, उनमें से ही एक आसान तरीका है योगासन व प्राणायाम करना।
हम आपको पद्मासन से परिचित करवाते हैं-
रोहिणी भाटे

जीवनी

रोहिणी भाटे का जन्म १४ नवंबर १९२४ पटना, बिहार में हुआ था। उन्होंने पुणे से अपनी शिक्षा पूरी की। वह एक मध्यमवर्गीय करहादे ब्राह्मण परिवार से आती हैं। 
रोहिणी को गुरु पार्वती कुमार के तहत भरतनाट्यम में प्रशिक्षित किया गया था। उन्होंने १९४६ में फर्ग्यूसन कॉलेज से कला में अपनी डिग्री प्राप्त की। उसी वर्ष उन्होंने जयपुर घराने के सोहनलाल के साथ कथक सीखना शुरू किया। उन्होंने पंडित लच्छू महाराज के मार्गदर्शन में, बारह वर्षों से अधिक समय तक, और लखनऊ घराने के पंडित मोहनराव कल्लियनपुरकर के मार्गदर्शन में, पंद्रह वर्षों से अधिक समय तक कथक में विशेषज्ञता हासिल की। उन्होंने संगीतकार केशवराव भोले और वसंतराव देशपांडे से हिंदुस्तानी संगीत भी सीखा, और कथक में डॉक्टरेट की उपाधि प्राप्त की।
रोहिणी ने १९४७ में पुणे में नृत्यभारती कथक नृत्य अकादमी की स्थापना की। पिछले छह दशकों में उन्होंने अपनी अकादमी से सौ नर्तकियों को प्रशिक्षित किया। उन्होंने महाराष्ट्र के मध्यम वर्गीय परिवारों में कथक नृत्य को लोकप्रिय बनाया। १९५२ में, उन्होंने भारतीय सांस्कृतिक प्रतिनिधिमंडल के सदस्य के रूप में चीन का दौरा किया। यह यात्रा उनके लिए भारतीय नृत्यों और नाटक से संबंधित पुराने शास्त्रों का अध्ययन करने का एक अवसर थी, और इस तरह उन्होंने उनकी तकनीक को परिष्कृत किया। 
रोहिणी भाटे की मृत्यु १० अक्टूबर २००८ को ८३ वर्ष की आयु में पुणे, महाराष्ट्र, भारत में हुई।
सेरियम सिल्वर

सेरियम सिल्वर एक अकार्बनिक यौगिक है।
सिर क्रिक खाडी विवाद

सर क्रीक  भारत और पाकिस्तान की सीमा पर 96 किलोमीटर लम्बी एक ज्वारीय एस्चुरी है, यह गुजरात के कच्छ जिले और पाकिस्तान मे सिंध की सीमा से लगी हुई है। यहाँ भारत और पाकिस्तान के बीच सीमा को लेकर विवाद है लेकिन यह विवाद कम ही चर्चा मे आता है। यह विवाद कच्छ के रण में 96 किलोमीटर लंबे मुहाने को लेकर है जो भारत के गुजरात को पाकिस्तान के सिंध प्रांत से अलग करता है।
सर क्रीक की खाडी का विवाद से पुराना रिश्ता रहा है। ईस्ट इंडिया कम्पनी के सेनापति चार्ल्स नैपियर ने 1842 मे सिंध जीतने के बाद उस प्रदेश का प्रशासन मुम्बई राज्य को सौंप दिया था। इसके बाद सिंध मे अपना प्रशासन चला रही अँग्रेज़ सरकार ने सिंध और मुम्बई प्रांत के बीच के सीमा रेखा खींची थी जो कच्छ के मध्य से गुजरती थी। इसमें यह सम्पूर्ण खाडी सिंध प्रांत मे दिखाई गई थी। यानि कि कच्छ के मूल प्रदेश से उसे अलग कर सिंध मे जोड दिया गया था। दूसरी तरफ दिल्ली के अँग्रेज़ सरकार अपने अधिकृत नक्शे में सिंध और कच्छ के बीच की सीमारेखा को कच्छ के रण तक खींचने के बाद खाडी के प्रदेश के पास अटका कर दिखाती थी।
स्वतंत्रता के बाद पाकिस्तान ने खाडी के प्रदेश पर अपना मालिकाना हक जताया. इसके जवाब में भारत का प्रस्ताव था कि कच्छ के रण से लेकर खाडी के मुख तक की एक सीधी रेखा को सीमा रेखा मान लेना चाहिए। परंतु यह प्रस्ताव पाकिस्तान को मंजूर नही था।
इस प्रकार से सिर की खाडी का करीब 650 वर्ग किलोमीटर का प्रदेश आज भी विवादित प्रदेश है और इस प्रदेश से पाकिस्तानी रेंजरों द्वारा भारतीय मछुआरों को उठा ले जाने की खबरें आती रहती है। सियाचिन के बाद सिर क्रिक भारत और पाकिस्तान के बीच तनाव बढाने वाली एक और सीमारेखा है। लेकिन यह सियाचिन जितनी चर्चा मे नही आती है।
चाओ जी

चाओ जी एक शायर था चीन मैं तांग रज्यवंशः क वक्त मैम।
भाद्रपद कृष्ण एकादशी

भाद्रपद कृष्ण एकादशी भारतीय पंचांग  के अनुसार छठवें माह की छब्बीसवी तिथि है, वर्षान्त में अभी १८४ तिथियाँ अवशिष्ट हैं।
सत्यम शिवम सुन्दरम

संक्षेप

रूपा (बेबी पद्मिनी) अपने पिता व चाचा (ए के हंगल) के साथ एक गाँव में रहती है, जिसे भगवान कृष्ण, गायन व नृत्य में रूचि है। एक दिन कढाई से गर्म तेल गिर, उसका दाहिना गाल और गला जल कुरूपित होने के बाद भी भगवान पर उसकी श्रद्धा और विशवास कम नहीं होती है। बड़ी होने तक वह कृष्ण की मन्दिर जाए भक्ति गीत गाती है। अपने चेहरे के जले भाग को पल्लू से छुपाए रखती है।
एक दिन रंजीत (शशि कपूर) नामक इंजिनीयर पास की नदी पर बाँध के काम से गाँव आता है। रूपा (जीनत अमान) का गाना सुन उसके पास आता है पर उसके कुरूप चेहरा देख चला जाता है। रात को रूपा का कुरूप चेहरा न दिखनेसे उसके पिता से अनुमति लिए उससे विवाह करता है, जिसके परिणाम से रूपा चिंतित है। अगले दिन उसका चेहरा देख उसे घर से निकालता है। इधर रूपा रंजीत से रातों को मिल अपने गीत से उसे मोहित करती है। चलते चलते दोनों में संबंध हुए रूपा गर्भवती होती है जिसे रंजीत नकारता है। कुछ दिन बाद नदी में बाढ़ आए सारा गाँव डूबता है। रूपा उसकी पत्नी होने के 'सत्य' स्वीकार, उसे डूबने से बचाता है।
पृथक्कारक (माइक्रोवेव)

माइक्रोवेव के सन्दर्भ में, पृथक्कारक (आइसोलेटर) एक द्वि-प्रद्वार (two port) युक्ति है जो माइक्रोवेव या रेडियो आवृत्ति की शक्ति को एक ही दिशा में गमन करने देता है, दूसरी दिशा में नहीं।
हरप्रसाद शास्त्री

महामहोपाध्याय हरप्रसाद शास्त्री (बांग्ला : হরপ্রসাদ শাস্ত্রী) (6 दिसम्बर 1853 – 17 नवम्बर 1931) भारत के एक शिक्षाशास्त्री, संस्कृत के विद्वान, भारतविद तथा बांग्ला साहित्य के इतिहासकार थे। उनका मूल नाम 'हरप्रसाद भट्टाचार्य' था। वे चर्यापद की खोज के लिये प्रसिद्ध हैं, जो बंगला साहित्य का सबसे प्राचीन उदाहरण है।

जीवन परिचय

हरप्रसाद शास्त्री ब्रिटिशकालीन बंगाल के खुलना जिला के कुमिरा ग्राम में जन्मे थे। तब उनका आदि निवास उत्तर चौबीस परगना जिला के नैहाटि में था। गाँव के विद्यालय में प्राथमिक शिक्षा अर्जन के पश्चात वे कलकाता संस्कृत कलेजियेट स्कुल तथा प्रेसिडेन्सि कालेज में अध्ययन किया। कलकाता में वे अपने बड़े भाई नन्दकुमार न्यायचञ्चुर बन्धु तथा बिशिष्ट समाज संस्कारक और पण्डित ईश्वरचन्द्र विद्यासागर के साथ रहे। वर्ष १८७१ में वे प्रवेशिका परीक्षा उत्तीर्ण हुए। १८७३ साल में वे 'फर्स्ट आर्ट्स परीक्षा' उतीर्ण किए। १८७६ साल में बी ए डिग्री अर्जन किए। १८७७ साल में संस्कृत में साम्मानिक हुए। बाद में एम.ए. परीक्षा पास करके उन्होने 'शास्त्री' की उपाधि प्राप्त की। इस परीक्षा में हरप्रसाद ही प्रथम श्रेणी से उत्तीर्ण एकमात्र छात्र थे।
एडवर्ड सोनेनब्लिक

प्रारंभिक जीवन और करियर

एडवर्ड सोननेब्लिक का जन्म दक्षिणी कैलिफोर्निया में हुआ था और संयुक्त राज्य अमेरिका में सैन फ्रांसिस्को में बड़ा हुआ था।  उन्होंने हंबोल्ट स्टेट यूनिवर्सिटी से बी.एस. वनस्पति विज्ञान के साथ स्नातक किया। बाद में, उन्होंने उत्तरी कैलिफोर्निया में 15 साल के लिए एक प्राकृतिक खाद्य पदार्थ शेफ के रूप में काम किया।
एडवर्ड ने हिंदी सीख ली और अभिनेता के रूप में अपना भाग्य लेने के लिए मुंबई चले गए। एडवर्ड 2001 की हिंदी फिल्म लगान से प्रेरित था। उन्होंने 2005 में इगतपुरी में विपश्यना इंटरनेशनल एकेडमी में दो सप्ताह के पाठ्यक्रम के लिए भारत का दौरा किया। झांसी की रानी (टीवी धारावाहिक) में उन्होंने बुरी ब्रिटिश जुड़वां भाइयों की दोहरी भूमिका निभाई।  एडवर्ड 2017 में एपिक चैनल पर धारावाहिक इंडिविअन का मेजबान था। वह वर्तमान में मणिकर्णिका और वीरे दी वेडिंग जैसी फिल्मों में काम कर रहे हैं।

व्यक्तिगत जीवन

एडवर्ड का शादी जून 2009 में फ्रीलान्स क्रिएटिव डायरेक्टर सोनल मेहता से हुआ, जिसे वह एक साल पहले मिले थे। इस दम्पति के एक बेटे हैं।
भगवतीधर वाजपेयी

श्री भगवतीधर वाजपेयी राष्ट्रीय विचारों के पत्रकार हैं। सन् २००६ में उन्हें मध्यप्रदेश शासन द्वारा माणिकचन्द्र वाजपेयी राष्ट्रीय पत्रकारिता पुरस्कार से सम्मानित किया गया।
भगवतीधर वाजपेयी ने अपने लम्बे पत्रकारिता जीवन की शुरूआत सन् 1952 में स्वदेश के संपादकीय विभाग से की। श्री वाजपेयी ने 1957 में नागपुर युगधर्म के संपादक का दायित्व स्वीकार किया और लगातार 1990 तक युगधर्म से जुड़े रहे। उनका सम्पूर्ण जीवन ही पत्रकारिता के लिए समर्पित रहा और उनके द्वारा एक तरह से हिन्दी भाषी राज्यों में विरोधी दलों की पत्रकारिता के उद्भव और विकास के क्षेत्र में उल्लेखनीय कार्य किया गया।
जाल-नियतकालिक

जाल-नियतकालिक छापेखाने में परंपरागत रूप से कागज़ पर छापे जाने की बजाय अंतर्जाल (world wide web) पर इलेक्ट्रानिक माध्यम से स्थापित की जाती है। अंतर्जाल पर स्थित होने के कारण इसको दुनिया के किसी भी कोने से अपने कंप्यूटर पर पढ़ा जा सकता है। इसमें आलेख और चित्रों के साथ-साथ ध्वनि और चलचित्रों का भी समावेश किया जा सकता है। इसकी देखभाल के लिए एक संपादक मंडल भी होता है। इसके प्रकाशन का समय निर्धारित होता है जैसे साप्ताहिक, पाक्षिक, मासिक या द्विमासिक। 
निरंतर नामक जाल-नियतकालिक के उदय के पश्चात ब्लॉगज़ीन शब्दावली का भी प्रयोग होने लगा है जिसका आशय है पत्रिका और ब्लॉग के तत्वों, जैसे पाठक का किसी लेख पर फार्म का उपयोग कर टिप्पणी कर पाना, का मिलाप।
कुछ जाल-नियतकालिक परंपरागत रूप से मुद्रित भी होते हैं, जैसे हंस और वागार्थ, यानि इनका प्रिंट एडीशन या अंक भी निकलता है। कई पत्रिकायें अपने अंतर्जाल और छपे अंकों की सामग्री में फर्क भी रखती हैं क्योंकि दोनों माध्यमों के पाठकों के पठन का ढंग अलग होता है।
माईक्रोसॉफ्ट फ्रंटपेज जैसे वेब पब्लिशिंग के औजारों के अलावा जाल-नियतकालिक प्रकाशित करने के लिये संप्रति ड्रीम वीवर और जूमला या ड्रूपल जैसे सी.एम.एस भी बाज़ार में उपलब्ध हैं।
2016 नेटवेस्ट टी 20 ब्लास्ट

प्रतियोगिता का प्रारूप

18 टीमों टी -20 खिताब के लिए मुकाबला होगा। टीमें शुरू में प्रतियोगिता के ग्रुप चरण के लिए, 2 डिवीजनों (नॉर्थ और साउथ) में विभाजित कर रहे प्रत्येक युक्त 9 टीमों। ग्रुप चरण (मई से जुलाई तक) प्रत्येक क्लब एक ही श्रेणी में अन्य टीमों के 6 निभाता दो बार, एक बार उनके घर स्टेडियम में और एक बार उनके विरोधियों की है कि कम से के दौरान। उन्होंने 14 मैचों में से प्रत्येक के एक कुल के लिए, केवल एक बार अन्य दो टीमों खेलते हैं। टीमों को एक जीत के लिए दो अंक और एक टाई के लिए एक अंक प्राप्त या मैच को छोड़ दिया जाता है। कोई अंक नहीं घटाने के लिए सम्मानित किया जाता है। टीमें इस प्रकार कुल अंक, फिर नेट रन रेट द्वारा क्रमबद्ध हैं। ग्रुप चरण के अंत में, प्रत्येक समूह से शीर्ष चार टीमों के नॉकआउट चरण में प्रवेश किया।

तालिका

स्रोत:
झुलसना

झुलसना जलने का वह प्रकार है जो की किसी गर्म ठोस वस्तु से या फिर आग से शारीर को लगती है और उससे शारीर के ऊतक नष्ट हो जाते हैं। यह चोंटे जलने से कम गंभीर होती है क्यूंकि वाष्पशील द्रव के वाषिप्त होने से चमड़ी पर ठंडक महसूस होती है। चिपचिपे द्रव अधिक नुक्सान पहुचाते है, रासायनिक जलन संक्षारक द्रवों जैसे सल्फ्यूरिक अम्ल, नाइट्रिक अम्लों के कारण होती है जो चमड़ी पर अक्सर विशिष्ट रंग उत्पन्न करते है।
प्रतीप

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
१८६६ ईसा पूर्व

१८६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।